ഡി രാജയോടും ആനി രാജയോടും കലിയടങ്ങാതെ സിപിഐ കേരള ഘടകം സംസ്ഥാന കൗണ്സിലില് ദേശീയ നേതാക്കള്ക്ക് രൂക്ഷ വിമര്ശനം ആനി രാജ, ഡി രാജ News18 Malayalam Last Updated : September 10, 2021, 22:41 IST Share this: വി വി അരുണ് തിരുവനന്തപുരം: സംസ്ഥാന നിര്വാഹക സമിതിക്കു പിന്നാലെ സി പി ഐ സംസ്ഥാന കൗണ്സില് യോഗത്തിലും ജനറല് സെക്രട്ടറി സി.രാജയ്ക്കും ഭാര്യയും ദേശീയ എക്സിക്യൂട്ടീവ് അംഗവുമായ ആനീ രാജയ്ക്കും ശക്തായ വിമര്ശനം. കേരള പൊലീസില് ആര് എസ് എസ് ഗ്യാംഗ് പ്രവര്ത്തിക്കുന്നുണ്ടോയെന്ന വിവാദ പ്രസ്താവനയാണ് ആനി രാജയെ കുഴപ്പത്തിലാക്കിയത്. അവരെ പിന്തുണച്ചതാണ് രാജയ്ക്കു മേല് ആരോപിക്കപ്പെടുന്ന കുറ്റം. പാര്ട്ടി ദേശീയ എക്സിക്യൂട്ടീവ് തീരുമാനത്തിന് വിരുദ്ധമായി വാര്ത്താസമ്മേളനത്തില് പ്രതികരിച്ച ജനറല്സെക്രട്ടറി ഡി. രാജയുടേത് ആശയക്കുഴപ്പമുണ്ടാക്കുന്ന നിലപാടാണെന്ന് വിമര്ശനം ഉയര്ന്നു.രാജ ജനറല് സെക്രട്ടറി ആണെന്ന ബോധ്യത്തില് പ്രവര്ത്തിക്കണമെന്ന് വിമര്ശനമുണ്ടായി. മഹിളാ ഫെഡറേഷന്്റെ ദേശീയ നേതാവ് കൂടിയായ ആനി രാജയെ സംസ്ഥാന കൗണ്സില് യോഗത്തില് വനിതാ അംഗങ്ങളും വിമര്ശിച്ചു. ഇന്ദിരാ രവീന്ദ്രന്, ദീപ്തി അജയകുമാര് തുടങ്ങിയവരാണ് കടുത്ത ഭാഷയില് ആ നി രാജ ചെ വിമര്ശിച്ചത്. സംസ്ഥാന കൗണ്സിലിന്റെ പൊതുവികാരമായി ഇക്കാര്യം ദേശീയനേതൃത്വത്തെ അറിയിക്കണമെന്നും നിര്ദ്ദേശമുണ്ടായി. എന്നാല് സംസ്ഥാന എക്സിക്യൂട്ടീവ് പങ്കുവച്ച വികാരം തന്നെയാണ് കൗണ്സിലിന്റേതുമെന്നും കേരളഘടകത്തിന്റെ അതൃപ്തിയെന്ന നിലയില് എക്സിക്യൂട്ടീവ് തീരുമാനം ജനറല്സെക്രട്ടറിയെ ധരിപ്പിക്കാന് ബിനോയ് വിശ്വത്തെ ചുമതലപ്പെടുത്തിയെന്നും വിഷയം കൂടുതല് ചര്ച്ചയാക്കേണ്ടെന്നും സെക്രട്ടറി കാനം രാജേന്ദ്രന് അറിയിച്ചു.ഒരു സംസ്ഥാനത്തിനകത്തെ നയപരമായ രാഷ്ട്രീയകാര്യങ്ങളില് അഭിപ്രായം പറയുമ്ബോള് ബന്ധപ്പെട്ട സംസ്ഥാനഘടകത്തില് ചര്ച്ച ചെയ്തിട്ട് വേണമെന്ന് നേരത്തേ പാര്ട്ടി ദേശീയ എക്സിക്യൂട്ടീവ് കൈക്കൊണ്ട തീരുമാനം ആനി രാജ ലംഘിച്ചുവെന്നാണ് സി.പി.ഐ കേരളഘടകം ഉന്നയിക്കുന്ന പരാതി. ആനി രാജയുടെ പ്രതികരണമുണ്ടായപ്പോള് ഇതോര്മ്മിപ്പിച്ചാണ് ദേശീയ എക്സിക്യൂട്ടീവ് തീരുമാനമടങ്ങിയ കത്ത് ദേശീയനേതൃത്വത്തിന് കാനം അയച്ചത്.എതിരാളികള്ക്ക് ആയുധം നല്കുന്നതായി ആനി രാജയുടെ വിമര്ശനമെന്ന് ദേശീയകൗണ്സില് തീരുമാനം റിപ്പോര്ട്ട് ചെയ്തശേഷം നടന്ന ചര്ച്ചയില് ചിലര് ചൂണ്ടിക്കാട്ടി. സി.പി.ഐ കൂടി അംഗമായ സര്ക്കാരിന്റെ പൊലീസിനെ വിമര്ശിക്കുമ്ബോള് അത് പാര്ട്ടിയില് ആലോചിച്ചാവണമായിരുന്നു എന്നും കേരള നേതൃത്വം ചൂണ്ടിക്കാട്ടി.ജനറല്സെക്രട്ടറി വാര്ത്താസമ്മേളനത്തില് ചോദ്യങ്ങള്ക്ക് വിശദീകരണം നല്കവേ, കേരള പൊലീസിനെയും ഉത്തര് പ്രദേശ് പൊലീസിനെയും താരതമ്യം ചെയ്തതാണ് രാജയക്കെതിരേയുള്ള വിമര്ശനത്തിന് അടിസ്ഥാനം. കേരള പൊലീസില് ആര്എസ്എസ് ഗ്യാംഗ് പ്രവര്ത്തിക്കുന്നുണ്ടോയെന്നു സംശയമാണെന്നും സര്ക്കാരിന്റെ പ്രതിച്ഛായ ഇല്ലാതാക്കാന് ബോധ പൂര്വ ശ്രമം ഉണ്ടെന്നുമായിരുന്നു ആനി രാജയുടെ പ്രസ്താവന. Published by:Jayesh Krishnan First published: September 10, 2021, 22:41 IST cpi D. Raja ആനി രാജ, ഡി രാജ News18 Malayalam Last Updated : September 10, 2021, 22:41 IST Share this: വി വി അരുണ്